**Справка за проведените официални и неформални срещи в процеса на разработване на ПУ на резерват „Тисовица“**

Процесът на интегрирано управленско планиране изисква включването на всички местни заинтересовани страни в процеса на изготвяне на плана за управление (ПУ).

При реализацията на дейностите по проекта са имани в предвид и са включени заинтересовани страни/целеви групи, като:

* Местните власти;
* Местен бизнес/сектори;
* Държавна администрация/ отговаряща за обектите по Проекта;
* Неправителствения сектор, имащ отношение към Проекта;
* Научни институти на БАН, имащи отношение към Проекта;
* Академични общности, имащи отношение към Проекта;
* Културни и образователни институции, имащи отношение към Проекта;
* Обществени организации, ползватели, населението в прилежащите територии на резерватите.
* Други.

В процеса на разработване на ПУ на резерват „Тисовица“са проведени редица както официални, така и неформални срещи с представители на различни ведомства и институции, както следва:

1. Директор на РИОСВ-Бургас г-н Антоний Иванов, г-жа Таня Манолова и г-жа Детелина Иванова, част от екипа по проекта от страна на РИОСВ-Бургас – 1 работна среща.

Срещата е проведена в сградата на РИОСВ-Бургас, гр. Бургас, при подписване на договора за изготвяне на плана за управление, на 19.08.2014 г.

1. Г-жа Таня Манолова (И. Д. Директор, РИОСВ-Бургас) и г-жа Детелина Иванова (ръководител на проекта от страна на РИОСВ-Бургас).

Срещата е проведена на 19.01.2015 г. в РИОСВ-Бургас, гр. Бургас, във връзка с внасяне на Предварителен доклад за изпълнение на договора (Работен вариант на ПУ за предварителна оценка и уточняване на въпроси, свързани с последващите дейности по проекта.

1. Г-жа Таня Манолова (И. Д. Директор, РИОСВ-Бургас) и г-жа Детелина Иванова (ръководител на проекта от страна на РИОСВ-Бургас).

Срещата е проведена на 30.04.2015 г. в РИОСВ-Бургас, гр. Бургас, във връзка с внасяне на Окончателен доклад и Окончателен вариант на плана за управление, както и завършване на проекта, съгласно посочения в договора срок.

1. г-н Владимир Димитров, директор на Природен парк "Странджа" и представители на парка – 2 работни среща.

Срещите са проведени в сградата на дирекцията на парка, гр. Малко Търново в периода 24-29.09.2015 г. с цел уточняване на наличната в парка информация за ЗТ и уточняване препоръките на служителите на парка във връзка с изготвянето на ПУ.

1. Неофициални срещи с представители на Природен парк „Странджа“ – над 3 работни срещи.

Срещите са проведени в периода септември 2014 г. – април 2015 г. в гр. София, гр. Царево, гр. Приморско и гр. Созопол.

1. Неофициални срещи с представители на РДГ, ДГС-ва и ДЛС-та, на територията на които се намира защитената територия – над 4 проведени срещи.

Срещите са проведени в периода септември 2014 г. – април 2015 г.

1. Неофициални срещи по проекта с представители на МОСВ – 2 срещи.

Срещите са проведени в сградата на МОСВ, гр. София, бул. „Мария Луиза“ в края на 2014 г.

1. Неофициални срещи с жители на с. Българи, в качеството им на заинтересовани лица в процеса на изготвяне на ПУ.

Срещите са проведени по време на извършване на теренната дейност по проекта, в периода август-ноември 2014 г.

1. Работни срещи с представители на Община Малко Търново, Туристически информационен център – Малко Търново и Исторически музей – Малко Търново – общо 3 работни срещи.

Срещите са проведени в периода 24-29.09.2015 г. в град МалкоТърново.

1. Други.

Целта на проведените срещи е събиране на налична информация за района и за резервата, обсъждане на важни въпроси, свързани с изготвяне на ПУ, както и включване на заинтересованите страни в процеса на изготвяне на ПУ.

В резултат на проведените срещи и обсъждания е събрана цялата налична информация и е взето предвид мнението и препоръките на заинтересованите лица, за изготвяне на ПУ.